Kês Responsável di Universidade portugues, fla alunos kabuverdianus ki dja sta na studa la, ma Direçon Geral di Ensinu Superior, DGES, ki sta na Kabu Verdi debi aumenta númeru di vaga pa mas Kabu-verdianus ba studa na Covilhã. Normalmente es vagas é limitadu pa instituison DGES.
Kel aumentu di alunus li, ki es kre ten eh pa varios kursus, mas ka eh pa kursu di medicina.
24 de Junho – Reitoria di Universidadi di Beira Interior –UBI, na Covilhã, Purtugal fazi ka dura un inkontru ku studantis Kabu-verdianus pa aperta lasus e konxi sitaçon e kondiçon di vida na Purtgual
Na nkontru staba cerka di 20 di 57 alunus na UBI. Pontu principal di Runion foi djobi tudu kês problemas di alunos Kabu—verdianus e mostra modi ki ta funciona prucessu di rikrutamentu di studantis strangerus pa Universidade di Beira Interior.
Kês Responsável di Universidade mostra alunos que Direçõn Geral di Ensinu Sueprior, DGES, na Kabu Verdi debi aumenta númeru divaga pa Kabu-verdianus na Covilhã ki é limitadu pa instituison, mas keli ka ta inclui kursu di medicina.
UBI (Universidade da Beira Interior) tanbé ta atxa ma Kabu Verdi,podi atraves di DGES, npenha mas na promovi novus cursos.
DGES pidi un númeru específiku di vaga pa kada kursu, nquantu ki UBI stá priparadu pa recebi tudu alunos ki kré djunta na instituison, mesmu sem konxe pulitíka di rucrutamentu di stadu di Kabu Verdi.
Universidade di Beira Interior kré sabi atraves di alunos Kabuverdianu, modi kes ta atrai novus studantis, pamodi kês akordu ki dja ixisti , ka sa avança.
Sigundu reitoria númeru di jovens studantis di Kabu Verdi na kel instituison sata dixi, e ês kré pa subi go.
Pamodi Covilhã é un cidadi português acessível e ku un Unversidade ku grandi visibilidade, alunos di Kabu Verdi,da sugeston na reitoria pa fazi un ligason directu ku Câmbras Municipal pa stabeleci parceria, pa divulga UBI na tenpu ki jovens na Kabu Verdi ta komesa kandidatura pa ensinu superior, keli tudu komu strategia di atrai jovens estudantes kabuverdianos pa ba studa nes universidade.
Na próximo dia 17 di julho, reitor di UBI, António Fidalgo sa visita Kabu Verdi, e eh ta aproveita pe reuni ku antigus studantis ki sta na CV , ki foi licenciadus pa kel universidade purtuguês.
Ocean Press
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn